Íslensku landsliðin í áhaldafimleikum karla og kvenna hafa lokið keppni á Heimsmeistaramótinu sem fram fer í Kita-kyushu í Japan. Fjórir keppendur í kvennaflokki og fjórir í karlaflokki tóku þátt í undankeppnum fyrir hönd Íslands.
Íslenskir keppendur kepptu síðasta á stórmóti árið 2019 nú í Japan var það Guðrún Harðardóttir sem náði bestum árangri stelpnanna en hún varð í 49. sæti í undankeppninni á mánudag. Undankeppninni í karlaflokki lauk nú rétt fyrir hádegi en það var Valgarð Reinharðsson sem lauk keppni efstur íslensku keppendanna. Valgarð er eins og staðan er núna í 29 sæti í fjölþrautinni. Efstu 24 keppendurnir fara áfram í úrslit. Róbert Kristmannsson er landsliðsþjálfari karlaliðsins og var ánægður með frammistöðuna hjá íslensku keppendunum.
Þrátt fyrir að íslensku keppendurnir hafi lokið keppni mun RÚV þó sýna frá mótinu. Á fimmtudags- og föstudagsmorgun verður sýnt frá keppni í fjölþraut kvenna og karla og á laugardags- og sunnudagsmorgun verður keppt á einstökum áhöldum.
Steve Bruce, knattspyrnustjóri enska úrvalsdeildarliðsins Newcastle, hefur verið látinn fara frá félaginu. Samkvæmt tilkynningu frá félaginu var ákvörðunin sameiginleg en þrettán dagar eru síðan sádi-arabískir fjárfestar undir stjórn Múhameðs bin Salman, krónprins Sádi-Arabíu, tóku yfir félagið. Aðstoðarþjálfarinn Graeme Jones mun taka við stjórn liðsins til bráðabirgða.
Íslensku landsliðin í áhaldafimleikum karla og kvenna hafa lokið keppni á Heimsmeistaramótinu í Japan. Valgarð Reinharðsson náði bestum árangri íslensku keppendanna. 